84. Ժամկետանց օրերի քանակը - լրացվում է վարկի, դրա գծով տոկոսագումարների, մասնակի մարումների ժամկետանց օրերի քանակը՝ համաձայն Հայաստանի Հանրապետության կենտրոնական բանկի խորհրդի 1999 թվականի ապրիլի 23-ի թիվ 63 որոշմամբ և Հայաստանի Հանրապետության ֆինանսների և էկոնոմիկայի նախարարության 1999 թվականի հունիսի 4-ի թիվ 214-Ա հրամանով հաստատված՝ «Հայաստանի Հանրապետության տարածքում գործող բանկերի վարկերի ու դեբիտորական պարտքերի դասակարգման և հնարավոր կորուստների պահուստների ձևավորման կարգի»: Այն դեպքերում, երբ «Վարկային ռիսկի դասը» դաշտում լրացված է «չհաշվառվող», «վիճահարույց» կամ «չդասակարգվող», ժամկետանց օրերի քանակը լրացվում է «0»: Եթե վարկը բավարարում է «Հայաստանի Հանրապետության տարածքում գործող բանկերի վարկերի և դեբիտորական պարտքերի դասակարգման և հնարավոր կորուստների պահուստների ձևավորման կարգի» 2.11 և /կամ 3.13 կետերի պայմաններին, ժամկետանց օրերի քանակ դաշտը լրացվում է «0»: